b'\n_START_ARTICLE_\nHarpijski orel\n_START_SECTION_\nOpis\n_START_PARAGRAPH_\nHarpijski orel je visok okoli 90 centimetrov, njegov razpon peruti pa zna\xc5\xa1a do dva metra. Gre za enega najve\xc4\x8djih in najmo\xc4\x8dnej\xc5\xa1ih orlov na svetu. Samice so ve\xc4\x8dje od samcev in lahko tehtajo med 6 in 9 kilogramov, izjemoma pa tudi ve\xc4\x8d. V ujetni\xc5\xa1tvu je ptica z imenom Jezebel tehtala celo 12 kg, kar je najte\xc5\xbeja znana ptica te vrste. Zgornja stran je prekrita s \xc4\x8drnim perjem, spodnja stran je svetlo siva do bela. Preko prs do vratu poteka \xc4\x8drna proga, a glava je bledo siva z dvojno pernato krono. Samci in samice so enako obarvani._NEWLINE_Kra\xc4\x8dnice (tarsusi) merijo do 13 cm in so rumene barve.\n_START_SECTION_\nTaksonomija\n_START_PARAGRAPH_\nVrsto je prvi opisal Carl Linnaeus v svoji Systema Naturae leta 1758 kot Vultur harpyja. Poimenoval jo je po starogr\xc5\xa1ki mitolo\xc5\xa1ki po\xc5\xa1asti harpiji.'